Document ID: /roh_data/filtered/fineweb-2-filterrobots_roh.jsonl.gz/35936

En tut hai dà en la China 109 concurrenzas, repartidas sin 13 lieus. Ils organisaturs han annunzià damain che 100'000 aspectaturas ed aspectaturs, cumpareglià cun in milliun avant quatter onns a Pyeongchang en la Corea dal Sid.
En quatter onns han ils proxims gieus olimpics d'enviern lura lieu bunamain avant chasa dal Grischun – numnadamain a Milano ed a Cortina d'Ampezzo. Ils Talians han retschet a Peking da Thomas Bach la bandiera olimpica, avant che la flomma olimpica è vegnida stizzada. Ils gieus olimpics da stad suondan gia en dus onns er en la vischinanza da la Svizra – il 2024 ha Paris l'onur.